इनमें एक भी भारत में नहीं खेला गया, फुटबॉल के सबसे ज्यादा 775 मैच
Sports Betting Fraud Detection Cricket Match-Fixing 2022 Report Controversy साल 2022 में पूरी दुनिया में खेले गए 13 क्रिकेट मैच पर फिक्सिंग का संदेह जताया जा रहा। यह दावा हाल ही में जारी स्पोर्टरडार इंटीग्रिटी सर्विसेज द्वारा प्रकाशित एक समीक्षा रिपोर्ट में किया गया है।
साल 2022 में पूरी दुनिया में खेले गए 13 क्रिकेट मैचों पर फिक्सिंग का संदेह जताया जा रहा। यह दावा हाल ही में जारी स्पोर्टरडार इंटीग्रिटी सर्विसेज द्वारा प्रकाशित एक समीक्षा रिपोर्ट में किया गया है। रिपोर्ट के अनुसार, साल 2022 में 13 क्रिकेट मैच ऐसे थे, जो भ्रष्टाचार के दायरे में आए हैं।
स्पोर्टरडार इंटीग्रिटी सर्विस यूनिट एक्सपर्ट्स की एक अंतरराष्ट्रीय टीम है जो खेल में सट्टेबाजी, मैच फिक्सिंग और भ्रष्टाचार के अन्य रूपों पर एनालिसिस करती है। मैचों के दौरान संदिग्ध गतिविधि का पता लगाने के लिए कंपनी यूनिवर्सल फ्रॉड डिटेक्शन सिस्टम (UFDS) एप्लिकेशन का इस्तेमाल करती है।
2022 में सट्टेबाजी, भ्रष्टाचार और मैच फिक्सिंग
संस्था ने 32 पेज की एक रिपोर्ट जारी की है, जिसका शीर्षक '2022 में सट्टेबाजी, भ्रष्टाचार और मैच फिक्सिंग' है। रिपोर्ट के मुताबिक साल 2022 में 92 देशों में आयोजित 12 खेल के 1212 मैच ऐसे रहे, जिनमें सट्टेबाजी, भ्रष्टाचार या फिक्सिंग हुई। यह संस्था साल 2020 में भारतीय क्रिकेट कंट्रोल बोर्ड (BCCI) की भ्रष्टाचार रोधी इकाई (ACU) के साथ भी काम कर चुकी है।
करप्शन, फिक्सिंग में क्रिकेट छठे स्थान पर
रिपोर्ट के अनुसार फुटबॉल का खेल करप्शन के मामले में सबसे आगे रहा है। रिपोर्ट में बताया गया कि साल 2022 के 1212 मैचों की लिस्ट में फुटबॉल (775 मैच) टॉप पर है, जिन पर संदेह है। 220 मैच के साथ बास्केटबॉल दूसरा और 75 मैच के साथ लॉन टेनिस तीसरे नंबर पर है। इस सूची में क्रिकेट छठे स्थान पर है। क्रिकेट के सिर्फ 13 मैचों पर फिक्सिंग का संदेह है।
रिपोर्ट के अनुसार, जो भी क्रिकेट के मैच संदेह के घेरे में हैं, उनमें से कोई भी भारत में नहीं खेला गया। क्रिकेट के 13 मैचों पर संदेह होना ‘स्पोर्टरडार इंटीग्रिटी सर्विसेज’ के रिकॉर्ड में किसी एक साल में हुए सबसे ज्यादा मामले हैं। इससे पहले इतने मैच कभी भी दर्ज नहीं किए गए।
यूरोप में खेले गए सबसे ज्यादा संदिग्ध मैच 
साल 2022 के फिक्सिंग के संदिग्ध मैच एरिया के हिसाब देखें तो सबसे ज्यादा मैच यूरोप में 630, एशिया में 240, साउथ अमेरिका में 225, अफ्रीका में 93 और नॉर्थ अमेरिका में 24 मैच थे। साल 2021 की तुलना में नॉर्थ अमेरिका और ओशिनिया को छोड़कर हर एरिया में संदिग्ध मैचों की संख्या बढ़ी है। प्रतिशत के लिहाज से सबसे ज्यादा वृद्धि अफ्रीका (+82%) में और उसके बाद साउथ अमेरिका (+72%) में हुई।
आईपीएल से ₹1200 करोड़ का बेटिंग टर्नओवर 
रिपोर्ट अनुसार करीब 135 मिलियन यूरो यानी करीब 1200 करोड़ रुपए का बेटिंग टर्नओवर (सट्टेबाजी की कमाई) आईपीएल से आता है। जो कि दुनियाभर की सभी लीगों में चौथे नंबर पर है।इससे ज्यादा बेटिंग टर्नओवर UEFA चैंपियंस लीग, इंग्लिश प्रीमियर लीग और नेशनल फुटबॉल लीग (NFL) से आता है। तीनों ही फुटबॉल लीग हैं।
ओवरऑल खेलों के हिसाब से क्रिकेट चौथे नंबर पर है, जिससे 67 मिलियन यूरो (करीब 594.90 करोड़ रुपए) सट्टेबाजी का टर्नओवर आता है।
